Συμμετοχή της Ελλάδας στη Eurovision 2002

Η Ελλάδα συμμετείχε στον Διαγωνισμό Τραγουδιού Eurovision 2002 που πραγματοποιήθηκε στις 25 Μαΐου στο Ταλίν της Εσθονίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα, ο οποίος διεξήχθη στις 26 Φεβρουαρίου 2002. Νικητής αναδείχθηκε ο Μιχάλης Ρακιντζής με το τραγούδι «S.A.G.A.P.O.», το οποίο κατέληξε στην 17η θέση του τελικού της Eurovision, με 27 βαθμούς. 

## Ιστορικό
Πριν το διαγωνισμό του 2002, η Ελλάδα συμμετείχε στη Eurovision είκοσι δύο φορές από το ντεμπούτο της το 1974. Το καλύτερο αποτέλεσμα της Ελλάδας ήταν η τρίτη θέση το 2001 με το τραγούδι "Die for You" των Antique. Το χειρότερο αποτέλεσμα της Ελλάδας ήταν η 20η θέση το 1998 με το τραγούδι "Μια Κρυφή Ευαισθησία" των Θάλασσα.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
## Πριν τη Eurovision

### ''Ελληνικός Τελικός 2002''
Η ΕΡΤ διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα στον Διαγωνισμό του 2002, ο οποίος διεξήχθη στις 26 Φεβρουαρίου στο REX Music Hall με παρουσιάστρια τη Δάφνη Μπόκοτα. Ο τελικός μεταδόθηκε ζωντανά από την ΕΤ1, ραδιοφωνικά από το Δεύτερο Πρόγραμμα και διαδικτυακά από την ιστοσελίδα της ΕΡΤ.

#### Συμμετέχοντες
Καλλιτέχνες και δημιουργοί είχαν διορία μέχρι τις 17 Δεκεμβρίου 2001 για να καταθέσουν τις συμμετοχές τους. Από τις 158 συμμετοχές που κατατέθηκαν, μία επταμελής κριτική επιτροπή επέλεξε τους 10 φιναλίστ που θα διαγωνιστούν στον εθνικό τελικό. Η κριτική επιτροπή αποτελείται από τους:

* Γιώργος Κατσαρός (Πρόεδρος)
* Αντώνης Ανδρικάκης
* Αλέξης Κωστάλας
* Γιώργος Κυβέλος
* Λευτέρης Κογκαλίδης
* Δάφνη Μπόκοτα
* Σύνια Κούσουλα

Οι υποψήφιοι καλλιτέχνες και τα τραγούδια τους ανακοινώθηκαν στις 10 Ιανουαρίου 2002.

#### Τελικός
Ο εθνικός τελικός διεξήχθη στις 26 Φεβρουαρίου 2002. Νικητής αναδείχθηκε ο Μιχάλης Ρακιντζής με το τραγούδι «S.A.G.A.P.O.». Οι δέκα υποψήφιοι διαγωνίστηκαν σε δύο γύρους ψηφοφορίας. Στον πρώτο γύρο, διαγωνίστηκαν και οι δέκα υποψήφιοι, με την κριτική επιτροπή να επιλέγει τους πέντε καλλιτέχνες που προκρίνονται στη δεύτερη και τελική φάση. Εκεί, το αποτέλεσμα καθορίστηκε από το τηλεοπτικό κοινό (50%) και από μία κριτική επιτροπή (50%), τα μέλη των οποίων παρουσιάστηκαν κατά τη διάρκεια της βραδιάς:

* Γιώργος Κατσαρός (Πρόεδρος)
* Αντώνης Ανδρικάκης
* Γιώργος Κυβέλος
* Λευτέρης Κογκαλίδης
* Δάφνη Μπόκοτα
* Σύνια Κούσουλα

## Στη Eurovision
Ο Διαγωνισμός Τραγουδιού Eurovision 2002 πραγματοποιήθηκε στο Saku Suurhall στο Ταλίν της Εσθονίας στις 25 Μαΐου 2002. Σύμφωνα με τους κανόνες της Eurovision, η λίστα των συμμετεχόντων αποτελείται από: τη διοργανώτρια χώρα, οποιαδήποτε χώρα δε συμμετείχε στον προηγούμενο διαγωνισμό και τις χώρες που κατέλαβαν τις υψηλότερες θέσεις στον προηγούμενο διαγωνισμό, μέχρι τον μέγιστο αριθμό των 24 χωρών στο σύνολο. Μετά την τρίτη θέση της Ελλάδας στον Διαγωνισμό του 2001, επετράπη η συμμετοχή της στον Διαγωνισμό του 2002.

Ο διαγωνισμός μεταδόθηκε στην Ελλάδα τηλεοπτικά από την ΕΤ1 και δορυφορικά από την ERT Sat, με σχολιάστρια τη Δάφνη Μπόκοτα.

Η Ελλάδα ερμήνευσε 4η σε σειρά εμφάνισης, μετά τη συμμετοχή της Αυστρίας και πριν τη συμμετοχή της Ισπανίας, ενώ κατετάγη δέκατη έβδομη, σημειώνοντας 27 βαθμούς.

### Ψηφοφορία

## Παραπομπές


Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 2002